Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17252

g) az időjárási tájékoztatásokat a repülőtéren kiadott helyi időjárás-jelentésből adják meg. Megjegyzés: A 3. Annex 4.5 és 4.7 szakaszainak megfelelően a talajszél irányát és sebességét 2 perces, míg a futópályamenti látástávolság értéket (RVR) 1 perces időtartamra átlagolják; a szél tájékoztatás az induló légijármű esetében a futópálya menti, az érkező légijármű esetében pedig a földetérési területen észlelt szélre vonatkozzon. A helyi időjárás jelentés minta, amely tartalmazza az egyes elemek értéktartományát és pontosságát, a 3. Annex 3.. Függelékében található. A helyi időjárás-jelentésre vonatkozó további előírásokat a 3. Annex 4. fejezete, valamint D. Melléklete tartalmazza. 4.3.6.2 Amikor a gyorsan változó időjárási körülmények miatt nem célszerű az időjárás-jelentésnek az ATIS adásba történő felvétele, a kiadott ATIS közlemény jelezze, hogy az aktuális időjárásra vonatkozó tájékoztatást az illetékes légiforgalmi szolgálati egységgel történő első kapcsolatfelvétel alkalmával adják meg. 4.3.6.3 Az érvényes, az érintett légijármű által vett és nyugtázott ATIS adásban megadott tájékoztatásokat a 4.3.6.1 f) alpont előírása szerinti magasságmérő beállítási érték kivételével a légijármű számára a közvetlen rádióösszeköttetés során nem szükséges megadni. 4.3.6.4 Amennyiben egy légijármű olyan ATIS adás vételét nyugtázza, amely már nem érvényes, késedelem nélkül adják meg számára a tájékoztatás minden, időközben módosult elemét. 4.3.6.5 Ajánlás — Az ATIS adás tartalma a lehető legrövidebb legyen. A 4.3.7 — 4.3.9 pontokban ismertetett tájékoztatások mellett, például a légiforgalmi tájékoztató kiadványokban (AIP) vagy NOTAM formában már rendelkezésre álló tájékoztatásokat csak akkor vegyék fel az ATIS közleménybe, ha ezt különleges körülmények indokolják. 4.3.7 ATIS adások az érkező és induló légijármű részére A közös érkezési és indulási tájékoztatásokat tartalmazó ATIS adás a megadott sorrendben a következő elemekből álljon:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes